钦定古今图书集成/明伦汇编/人事典/第060卷 > 《言志》王象晋
## 钦定古今图书集成/明伦汇编/人事典/第060卷 > 《言志》王象晋

“通籍三十年，息肩犹未得。静中自寻思，永夜劳转侧。
来日苦无多，胡不息筋力。冨贵如浮云，百岁犹顷刻。
世途多险巇，反复无终极。何不早挂冠，戚友相亲昵。
西塾课儿孙，东皋艺黍稷。早毕公家赋，早完私家责。
浊醪聊适口，麤粝堪供食。入口可无饥，四邻好为德。
时而曳杖游，时而曲肱息。一事不萦怀，两耳常紧塞。”
用以怡吾神，徜徉华胥国。